CELEX: 32022R0592
Language: lt
Date: 2022-04-11 00:00:00
Title: Tarybos įgyvendinimo reglamentas (ES) 2022/592 2022 m. balandžio 11 d. kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane

2022 4 12   
               
               
                  LT
               
               
                  Europos Sąjungos oficialusis leidinys
               
               
                  L 114/37
               
            
         TARYBOS ĮGYVENDINIMO REGLAMENTAS (ES) 2022/592
         2022 m. balandžio 11 d.
         kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. balandžio 12 d. Tarybos reglamentą (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane (1), ypač į jo 12 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. balandžio 12 d. Taryba priėmė Reglamentą (ES) Nr. 359/2011;
                  
               
                     (2)
                  
                  
                     remdamasi Tarybos sprendimo 2011/235/BUSP (2) peržiūros rezultatais, Taryba nusprendė, kad jame nustatytų ribojamųjų priemonių taikymas turėtų būti pratęstas iki 2023 m. balandžio 13 d.;
                  
               
                     (3)
                  
                  
                     trys į Reglamento (ES) Nr. 359/2011 I priede pateiktą sąrašą įtraukti asmenys mirė, todėl su jais susiję įrašai iš priedo turėtų būti išbraukti. Taryba taip pat padarė išvadą, kad Reglamento (ES) Nr. 359/2011 I priede pateikti įrašai, susiję su 25 asmenimis, turėtų būti atnaujinti;
                  
               
                     (4)
                  
                  
                     todėl Reglamento (ES) Nr. 359/2011 I priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 359/2011 I priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2022 m. balandžio 11 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 100, 2011 4 14, p. 1.
         
            (2)  2011 m. balandžio 12 d. Tarybos sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (OL L 100, 2011 4 14, p. 51).
      
      
         
            PRIEDAS
            Reglamento (ES) Nr. 359/2011 I priedas (2 straipsnio 1 dalyje nurodytų fizinių ir juridinių asmenų, subjektų ir įstaigų sąrašas) iš dalies keičiamas taip:
            
                        1)
                     
                     
                        27 įrašas (dėl ZARGAR Ahmad), 38 įrašas (dėl FIRUZABADI Maj-Gen Dr Seyyed Hasan) ir 41 įrašas (dėl HEJAZI Mohammad) sąraše „Asmenys“ išbraukiami;
                     
                  
                        2)
                     
                     
                        įrašai, susiję su toliau nurodytais 25 asmenimis, pakeičiami taip:
                     
                  
               Asmenys
            
            
               
                            
                        
                        
                           Pavardė, vardas
                        
                        
                           Identifikuojamoji informacija
                        
                        
                           Priežastys
                        
                        
                           Įtraukimo į sąrašą data
                        
                     
                           „1.
                        
                        
                           AHMADI-MOQADDAM Esmail
                        
                        
                           Gimimo vieta: Tehran (Teheranas) (Iranas)
                           Gimimo data: 1961 m.
                           Lytis: vyras
                        
                        
                           Nuo 2021 m. rugsėjo 20 d. – Universiteto ir Aukštojo nacionalinio gynybos srities mokslinių tyrimų instituto direktorius. Buvęs ginkluotųjų pajėgų generalinio štabo viršininko vyresnysis patarėjas saugumo klausimais. Irano nacionalinės policijos vadovas nuo 2005 m. iki 2015 m. pradžios. Taip pat Irano kovos su kibernetiniais nusikaltimais policijos (į ES sąrašą įtraukto subjekto) vadovas nuo 2011 m. sausio mėn. iki 2015 m. pradžios. Jo vadovaujamos pajėgos vykdė žiaurius išpuolius taikių protestų metu ir 2009 m. birželio 15 d. naktį įvykdė smurtinį išpuolį Teherano universiteto studentų bendrabučiuose. Buvęs Irano centro Jemeno žmonėms remti vadovas.
                        
                        
                           2011 4 12
                        
                     
                           20.
                        
                        
                           MOGHISSEH Mohammad (dar žinomas kaip NASSERIAN)
                        
                        
                           Lytis: vyras
                        
                        
                           Aukščiausiojo Teismo teisėjas nuo 2020 m. lapkričio mėn. Buvęs Teherano revoliucinio teismo (28 poskyrio) vadovas. Taip pat laikomas atsakingu už bahajų bendruomenės narių nuteisimo atvejus. Nagrinėjo porinkimines bylas. Jis skyrė ilgalaikio įkalinimo bausmes per neteisingą socialiniams ir politiniams aktyvistams ir žurnalistams iškeltų bylų nagrinėjimą ir kelias mirties bausmes protestų dalyviams ir socialiniams bei politiniams aktyvistams.
                        
                        
                           2011 4 12
                        
                     
                           21.
                        
                        
                           MOHSENI-EJEI Gholam-Hossein
                        
                        
                           Gimimo vieta: Ejiyeh (Iranas)
                           Gimimo data: apie 1956 m.
                           Lytis: vyras
                        
                        
                           Vyriausiasis teisėjas nuo 2021 m. liepos mėn. Tikslingumo tarybos narys. Irano generalinis prokuroras nuo 2009 m. rugsėjo mėn. iki 2014 m. Buvęs teismų sistemos vadovo pavaduotojas (nuo 2014 m. iki 2021 m. liepos mėn.) ir atstovas spaudai (2010–2019 m.). Žvalgybos ministras nuo 2005 m. iki 2009 m. Jam einant žvalgybos ministro pareigas 2009 m. rinkimų metu, jo vadovaujami žvalgybos agentai buvo atsakingi už šimtų aktyvistų, žurnalistų, disidentų ir reformistinių pažiūrų politikų sulaikymą bei kankinimą ir melagingų prisipažinimų išgavimą darant spaudimą. Be to, politiniai veikėjai buvo verčiami melagingai prisipažinti vykdant nepakeliamą tardymą, kurio metu buvo kankinama, naudojama prievarta, šantažas ir grasinama jų šeimų nariams.
                        
                        
                           2011 4 12
                        
                     
                           22.
                        
                        
                           MORTAZAVI Said (dar žinomas kaip MORTAZAVI Saeed)
                        
                        
                           Gimimo vieta: Meybod (Meibodas), Yazd (Jazdas) (Iranas)
                           Gimimo data: 1967 m.
                           Lytis: vyras
                        
                        
                           Gerovės sistemos vadovas nuo 2011 m. iki 2013 m. Teherano generalinis prokuroras iki 2009 m. rugpjūčio mėn. Eidamas Teherano generalinio prokuroro pareigas išdavė bendrąjį orderį šimtams aktyvistų, žurnalistų ir studentų sulaikyti. 2010 m. sausio mėn. parlamentinio tyrimo metu nustatyta, kad jis tiesiogiai atsakingas už trijų asmenų sulaikymą – vėliau jie sulaikymo įstaigoje mirė. Jis buvo nušalintas nuo šių pareigų 2010 m. rugpjūčio mėn., Irano teisminėms institucijoms atlikus tyrimą, koks buvo jo vaidmuo, susijęs su trijų vyrų, po rinkimų sulaikytų jo įsakymu, mirtimi.
                           2014 m. lapkričio mėn. Irano valdžios institucijos oficialiai pripažino jo vaidmenį, susijusį su sulaikytųjų mirtimi. 2015 m. rugpjūčio 19 d. Irano teismas jį išteisino – kaltinimai buvo susiję su trijų jaunuolių kankinimu ir mirtimi Kahrizak (Karizako) įkalinimo įstaigoje 2009 m. 2017 m. jam buvo skirta laisvės atėmimo bausmė, o 2019 m. rugsėjo mėn. jis buvo paleistas į laisvę. 2021 m. rugpjūčio mėn. Irano Aukščiausiasis Teismas paskelbė Said Mortazavi visiškai remiantį sprendimą, kuriuo šiam asmeniui skirta ankstesnė dvejų metų trukmės laisvės atėmimo bausmė buvo panaikinta.
                        
                        
                           2011 4 12
                        
                     
                           25.
                        
                        
                           SALAVATI Abdolghassem
                        
                        
                           Lytis: vyras
                        
                        
                           Specialiojo finansinių nusikaltimų teismo (4 poskyrio) teisėjas nuo 2019 m. Buvęs Teherano revoliucinio teismo (15 poskyrio) vadovas. Teherano tribunolo ikiteisminio tyrimo teisėjas. Būdamas atsakingas už porinkimines bylas, jis pirmininkavo parodomiesiems teismo procesams 2009 m. vasarą ir pasmerkė mirčiai du parodomajame teismo procese dalyvavusius monarchistus. Jis nuteisė daugiau kaip šimtą politinių kalinių, žmogaus teisių aktyvistų ir demonstrantų skirdamas jiems ilgalaikes įkalinimo bausmes.
                           Iš 2018 m. pranešimų matyti, kad jis toliau skyrė panašias bausmes, tinkamai nesilaikydamas teisingo nagrinėjimo procedūrų.
                        
                        
                           2011 4 12
                        
                     
                           28.
                        
                        
                           YASAGHI Ali-Akbar
                        
                        
                           Lytis: vyras
                        
                        
                           Aukščiausiojo Teismo teisėjas, 13-ojo skyriaus vadovas. Setad-e Dieh fondo generalinio direktoriaus pavaduotojas. Mašhado revoliucinio teismo vyriausiasis teisėjas (2001–2011 m.). Jo jurisdikcijos teismo procesai buvo vykdomi skubiai ir uždaruose teismo posėdžiuose, negerbiant kaltinamųjų pagrindinių teisių. Kadangi sprendimai dėl egzekucijų buvo priimami en masse (iki 550 sprendimų nuo 2009 m. vasaros iki 2011 m. vasaros), mirties bausmės buvo skiriamos tinkamai nesilaikant teisingo nagrinėjimo procedūrų.
                        
                        
                           2011 4 12
                        
                     
                           30.
                        
                        
                           ESMAILI Gholam-Hossein (dar žinomas kaip ESMAILI Gholam Hossein)
                        
                        
                           Lytis: vyras
                        
                        
                           Irano Prezidento E. Raisi personalo vadovas nuo 2021 m. rugpjūčio mėn. Teismų sistemos atstovas spaudai nuo 2019 m. balandžio mėn. iki 2021 m. liepos mėn. Buvęs Teherano teismų sistemos vadovas. Buvęs Irano kalėjimų organizacijos vadovas. Eidamas šias pareigas jis prisidėjo prie politinių protestuotojų masinio sulaikymo ir padėjo nuslėpti prievartos veiksmus įkalinimo sistemoje.
                        
                        
                           2011 4 12
                        
                     
                           33.
                        
                        
                           ABBASZADEH- MESHKINI, Mahmoud
                        
                        
                           Lytis: vyras
                        
                        
                           Parlamento narys (nuo 2020 m. vasario mėn.) ir Parlamento Nacionalinio saugumo ir užsienio reikalų komiteto atstovas spaudai. Buvęs Irano Aukščiausiosios žmogaus teisių tarybos patarėjas (iki 2019 m.). Buvęs Aukščiausiosios žmogaus teisių tarybos sekretorius. Buvęs Ilamo provincijos gubernatorius. Buvęs Vidaus reikalų ministerijos politinis direktorius. Kaip Politinių partijų ir grupių veiklos įstatymo 10 straipsnio komiteto vadovas buvo atsakingas už leidimų rengti demonstracijas ir kitus viešus renginius išdavimą ir politinių partijų registravimą.
                           2010 m. jis sustabdė dviejų su Mousavi susijusių reformistinių politinių partijų – Islamiškojo Irano dalyvavimo fronto ir Islamo revoliucijos mudžahedinų organizacijos – veiklą. Nuo 2009 m. nuosekliai ir nuolat draudė visus nevyriausybinius susibūrimus, taigi neleido naudotis konstitucine teise protestuoti, dėl ko, pažeidžiant teisę į susirinkimų laisvę, buvo suimta daug taikių demonstrantų.
                           2009 m. jis taip pat uždraudė opozicijai surengti gedulo ceremoniją asmenims, žuvusiems protestų dėl prezidento rinkimų metu, pagerbti.
                        
                        
                           2011 10 10
                        
                     
                           35.
                        
                        
                           AKHARIAN Hassan
                        
                        
                           Lytis: vyras
                        
                        
                           Į ES sąrašą įtraukto Radžaišaro kalėjimo 5 bloko viršininkas, taip pat atsakingas už kalinimus vienutėje minėtame kalėjime nuo 2015 m.; buvęs Radžaišaro kalėjimo (Karadžas) 1 bloko prižiūrėtojas (iki 2010 m. liepos mėn.). Keli buvę kaliniai pareiškė, kad jis naudojo kankinimus, taip pat davė nurodymus nesuteikti kaliniams medicininės pagalbos. Vieno Radžaišaro kalėjimo kalinio apklausos duomenimis, visi kalėjimo prižiūrėtojai jį smarkiai mušė ir H. Akharian apie tai buvo žinoma. Taip pat pranešama apie mažiausiai vieną netinkamo elgesio su kalinamuoju (Mohsen Beikvand) atvejį ir jo mirtį tuo laikotarpiu, kai prižiūrėtojo pareigas ėjo H. Akharian. M. Beikvand mirė 2010 m. rugsėjo mėn. Kitų kalinių tvirtinimu, tikėtina, kad jis buvo nužudytas Hassan Akharian nurodymu.
                        
                        
                           2011 10 10
                        
                     
                           36.
                        
                        
                           AVAEE Seyyed Ali-Reza (dar žinomas kaip AVAEE Seyyed Alireza, AVAIE Alireza)
                        
                        
                           Gimimo vieta: Dezful (Dezfulas) (Iranas)
                           Gimimo data: 1956 5 20
                           Lytis: vyras
                        
                        
                           Teisingumo ministras iki 2021 m. rugpjūčio 25 d. Buvęs Specialiųjų tyrimų biuro direktorius. Iki 2016 m. liepos mėn. – vidaus reikalų ministro pavaduotojas ir viešojo registro vadovas. Nuo 2014 m. balandžio mėn. – Teisėjų drausminio teismo patarėjas. Buvęs Teherano teismų sistemos pirmininkas. Kaip Teherano teismų sistemos pirmininkas buvo atsakingas už žmogaus teisių pažeidimus, savavališkus sulaikymus, draudimą kaliniams naudotis savo teisėmis ir daug įvykdytų egzekucijų.
                        
                        
                           2011 10 10
                        
                     
                           46.
                        
                        
                           KAMALIAN Behrouz (dar žinomas kaip Hackers Brain, Behrooz_Ice)
                        
                        
                           Gimimo vieta: Tehran (Teheranas) (Iranas)
                           Gimimo data: 1983 m.
                           Lytis: vyras
                        
                        
                           „Ashiyaneh“ kibernetinės grupuotės, susijusios su Irano režimu, vadovas. Behrouz Kamalian įsteigta Ashiyaneh Digital Security grupuotė yra atsakinga už intensyvius kibernetinius išpuolius prieš vidaus oponentus bei reformistus ir užsienio institucijas. B. Kamalian įsteigta Ashiyaneh organizacija savo veikla padėjo režimui taikyti represines priemones prieš opoziciją; atitinkamai 2009 m. buvo padaryta daug šiurkščių žmogaus teisių pažeidimų. Ir B. Kamalian, ir Ashiyaneh kibernetinė grupuotė savo veiklą tęsė bent iki 2021 m. gruodžio mėn.
                        
                        
                           2011 10 10
                        
                     
                           47.
                        
                        
                           KHALILOLLAHI Moussa (dar žinomas kaip KHALILOLLAHI Mousa, ELAHI Mousa Khalil)
                        
                        
                           Gimimo vieta: Tabriz (Tebrizas) (Iranas)
                           Gimimo data: 1963 m.
                           Lytis: vyras
                        
                        
                           Rytų Azerbaidžano provincijos vyriausiasis teisėjas. Buvęs Tebrizo prokuroras (nuo 2010 m. iki 2019 m.). Dalyvavo Sakineh Mohammadi-Ashtiani byloje ir prisidėjo prie sunkių teisės į tinkamą procesą pažeidimų.
                        
                        
                           2011 10 10
                        
                     
                           53.
                        
                        
                           TALA Hossein (dar žinomas kaip TALA Hosseyn)
                        
                        
                           Gimimo vieta: Tehran (Teheranas) (Iranas)
                           Gimimo data: 1969 m.
                           Lytis: vyras
                        
                        
                           Eslamshahr (Islamšahro) meras iki 2020 m. Buvęs Irano parlamento narys. Buvęs Teherano provincijos generalgubernatorius (Farmandar) (iki 2010 m. rugsėjo mėn.); jis buvo atsakingas už policijos pajėgų intervencijas, taigi, už represijas prieš demonstrantus. 2010 m. gruodžio mėn. gavo apdovanojimą už savo vaidmenį po rinkimų vykusiose represijose.
                        
                        
                           2011 10 10
                        
                     
                           55.
                        
                        
                           ZEBHI Hossein
                        
                        
                           Lytis: vyras
                        
                        
                           Teismų sistemos patarėjo pirmasis pavaduotojas ir Aukščiausiojo Teismo (Aukščiausiojo Teismo 41 poskyrio, nagrinėjančio visų pirma nusikaltimus saugumui ir su narkotikais susijusius nusikaltimus) teisėjas. Irano generalinio prokuroro pavaduotojas (2007–2015 m.). Eidamas šias pareigas buvo atsakingas už teismo bylas, iškeltas po rinkimų protestų 2009 m.; minėtos bylos buvo nagrinėjamos pažeidžiant žmogaus teises. Eidamas šias pareigas jis taip pat toleravo perdėtas bausmes už su narkotikais susijusius nusikaltimus.
                        
                        
                           2011 10 10
                        
                     
                           56.
                        
                        
                           BAHRAMI Mohammad-Kazem
                        
                        
                           Lytis: vyras
                        
                        
                           Administracinio teisingumo teismo pirmininkas iki 2021 m.balandžio mėn. Būdamas ginkluotųjų pajėgų teisminio padalinio vadovu prisidėjo prie represijų prieš taikius demonstrantus 2009 m.
                        
                        
                           2011 10 10
                        
                     
                           60.
                        
                        
                           HOSSEINI Dr Mohammad (dar žinomas kaip HOSSEYNI Dr Seyyed Mohammad; Seyed, Sayyed and Sayyid)
                        
                        
                           Gimimo vieta: Rafsanjan (Rafsandžanas), Kerman (Kermanas) (Iranas)
                           Gimimo data: 1961 7 23
                           Lytis: vyras
                        
                        
                           Nuo 2021 m. – parlamentinių reikalų vicepirmininkas, pavaldus Prezidentui E. Raisi. Buvęs Prezidento Mahmoud Ahmadinejad patarėjas ir radikalios politinės frakcijos YEKTA atstovas spaudai. Kultūros ir islamiškojo mokymo ministras (2009–2013 m.). Buvęs Islamo revoliucijos gvardijos narys, prisidėjo prie represijų prieš žurnalistus.
                        
                        
                           2011 10 10
                        
                     
                           62.
                        
                        
                           ZARGHAMI Ezzatollah
                        
                        
                           Gimimo vieta: Dezful (Dezfulas) (Iranas)
                           Gimimo data: 1959 7 22
                           Lytis: vyras
                        
                        
                           Nuo 2021 m. rugpjūčio 25 d. – kultūros, amatų ir turizmo ministras. Nuo 2014 m. – Aukščiausiosios kibernetinės erdvės tarybos ir Kultūrinės revoliucijos tarybos narys. Buvęs Irano Islamo Respublikos valstybinio transliuotojo (IRIB) vadovas (iki 2014 m. lapkričio mėn.). Eidamas pareigas IRIB, buvo atsakingas už visus programų sudarymo sprendimus. 2009 m. rugpjūčio mėn. ir 2011 m. gruodžio mėn. IRIB transliavo prievarta išgautus sulaikytųjų prisipažinimus ir kelis „parodomuosius procesus“. Tokiais veiksmais akivaizdžiai pažeidžiamos tarptautinės nuostatos dėl teisingo teismo proceso ir teisės į tinkamą procesą.
                        
                        
                           2012 3 23
                        
                     
                           64.
                        
                        
                           KAZEMI Toraj
                        
                        
                           Lytis: vyras
                        
                        
                           Į ES sąrašą įtrauktos Kovos su kibernetiniais nusikaltimais policijos Teherano metropolio skyriaus vadovas iki 2020 m. birželio mėn. Eidamas šias pareigas jis paskelbė vyriausybei dirbančių įsilaužėlių samdos kampaniją, kad būtų geriau kontroliuojama internete skleidžiama informacija ir rengiami išpuoliai prieš „pavojingas“ interneto svetaines.
                        
                        
                           2012 3 23
                        
                     
                           65.
                        
                        
                           LARIJANI Sadeq
                        
                        
                           Gimimo vieta: Najaf (Nadžafas) (Irakas)
                           Gimimo data: 1960 m. arba 1961 m. rugpjūčio mėn.
                           Lytis: vyras
                        
                        
                           Nuo 2018 m. gruodžio 29 d. – Tikslingumo tarybos vadovas. Buvęs Gvardijos tarybos narys (iki 2021 m. rugsėjo mėn.). Buvęs teismų sistemos vadovas (2009–2019 m.). Teismų sistemos vadovas turi patvirtinti ir pasirašyti visas qisas (atpildo bausmes), hodoud (bausmes už nusikaltimus Dievui) ir ta’zirat (bausmes už nusikaltimus valstybei). Tai, be kita ko, apima nuosprendžius, kuriais skiriama mirties bausmė, plakimas ir galūnių amputavimas. Eidamas šias pareigas, jis asmeniškai pasirašė daug mirties bausmės nuosprendžių, prieštaraujančių tarptautiniams standartams, įskaitant nuosprendžius dėl užmėtymo akmenimis, dėl egzekucijų pakariant, dėl egzekucijų nepilnamečiams ir dėl viešų egzekucijų, pvz., pakariant kalinius ant tiltų tūkstantinių minių akivaizdoje. Todėl jis prisidėjo prie daugybės egzekucijų. Jis taip pat leido vykdyti fizines bausmes, pvz., amputuoti nuteistųjų galūnes ir lašinti rūgštį į akis. Nuo tada, kad Sadeq Larijani pradėjo eiti pareigas, labai išaugo politinių kalinių, žmogaus teisių gynėjų ir mažumoms priklausančių asmenų savavališkų sulaikymų atvejų skaičius. Sadeq Larijani taip pat yra atsakingas už sistemingus teisės į teisingą bylos nagrinėjimą pažeidimus Irano teisminiame procese.
                        
                        
                           2012 3 23
                        
                     
                           69.
                        
                        
                           MORTAZAVI Seyyed Solat
                        
                        
                           Gimimo vieta: Farsan (Farsanas), Tchar Mahal-o-Bakhtiari (Čeharmehalio ir Baktiarijos provincija) (Pietų) (Iranas)
                           Gimimo data: 1967 m.
                           Lytis: vyras
                        
                        
                           Nuo 2021 m. rugsėjo 5 d. – Irano vykdomųjų reikalų vicepirmininkas ir Prezidento biuro vadovas. Nuo 2019 m. rugsėjo 16 d. iki 2021 m. rugsėjo mėn. ėjo Mostazafan Foundation, kuriam tiesiogiai vadovavo vyriausiasis vadovas A. Khamenei, nekilnojamojo turto skyriaus vadovo pareigas. Iki 2019 m. lapkričio mėn. – Foundation Astan Qods Razavi Teherano padalinio direktorius. Buvęs antro didžiausio Irano miesto – Mašhado, kuriame reguliariai vykdomos viešos egzekucijos, meras. Buvęs vidaus reikalų ministro pavaduotojas (į šias pareigas buvo paskirtas 2009 m.). Eidamas tas pareigas buvo atsakingas už vadovavimą represijoms prieš asmenis, ginančius savo teisėtas teises, įskaitant saviraiškos laisvę. Vėliau paskirtas Irano rinkimų komisijos vadovu 2012 m. parlamento rinkimuose ir 2013 m. prezidento rinkimuose.
                        
                        
                           2012 3 23
                        
                     
                           74.
                        
                        
                           REZVANMA-NESH Ali
                        
                        
                           Lytis: vyras
                        
                        
                           Karadžo provincijos, Alborzo regiono prokuroro pavaduotojas (2010–2016 m.) Atsakingas už sunkius žmogaus teisių pažeidimus, be kita ko, susijęs su mirties bausmės įvykdymu nepilnamečiui.
                        
                        
                           2012 3 23
                        
                     
                           79.
                        
                        
                           RASHIDI AGHDAM Ali Ashraf
                        
                        
                           Lytis: vyras
                        
                        
                           Teherano kalėjimų sveikatos, korekcijos ir švietimo sistemos direktoriaus pavaduotojas. Buvęs Evino kalėjimo vadovas (2012–2015 m.). Jo vadovavimo laikotarpiu sąlygos kalėjime pablogėjo ir buvo pranešama apie suintensyvėjusį netinkamą elgesį su kaliniais. 2012 m. spalio mėn. devynios kalinės paskelbė bado streiką protestuodamos dėl to, kad kalėjimo prižiūrėtojai pažeidžia jų teises ir su jomis žiauriai elgiasi.
                        
                        
                           2013 3 12
                        
                     
                           80.
                        
                        
                           KIASATI Morteza
                        
                        
                           Lytis: vyras
                        
                        
                           Teherano revoliucinio teismo (54 poskyrio) ir Ahvazo revoliucinio teismo (4 poskyrio) teisėjas; skyrė mirties bausmę keturiems politiniams kaliniams arabams: Taha Heidarian, Abbas Heidarian, Abd al-Rahman Heidarian (trys broliai) ir Ali Sharifi. Jie buvo sulaikyti, kankinami ir pakarti be tinkamo proceso. Šie atvejai ir tinkamo proceso nebuvimas buvo paminėti 2012 m. rugsėjo 13 d. JT specialiojo pranešėjo žmogaus teisių Irane klausimais pranešime ir 2012 m. rugpjūčio 22 d. JT Generalinio Sekretoriaus pranešime dėl Irano.
                        
                        
                           2013 3 12
                        
                     
                           83.
                        
                        
                           JAFARI Asadollah
                        
                        
                           Lytis: vyras
                        
                        
                           Šiuo metu eina Isfahano generalinio prokuroro pareigas. Eidamas šias pareigas jis davė įsakymą panaudoti smurtą prieš protestuotojus, 2021 m. lapkričio mėn. išėjusius į gatves protestuoti prieš vandens trūkumą. Remiantis kai kuriais pranešimais, A. Jafari paskelbė apie specialaus biuro, kurio užduotis – kvosti sulaikytus protestuotojus, suformavimą.
                           Tuo metu, kai ėjo Mazandarano provincijos prokuroro paeigas, A. Jafari rekomendavo skirti mirties bausmę tose bylose, kuriose jis palaikė kaltinimą; atitinkamai buvo skirta daug mirties bausmių, įskaitant viešas egzekucijas aplinkybėmis, kuriomis mirties bausmės skyrimas prieštarauja tarptautinei žmogaus teisių teisei, be kita ko, todėl, kad jos yra neproporcingos ir pernelyg griežtos. A. Jafari taip pat buvo atsakingas už neteisėtus bahajų sulaikymus ir sulaikytų bahajų teisių pažeidimus nuo pirminio sulaikymo iki laikymo vienutėse Žvalgybos kalinimo centre.
                        
                        
                           2013 3 12
                        
                     
                           95.
                        
                        
                           VASEGHI Leyla (dar žinoma kaip VASEQI Layla, VASEGHI Leila, VASEGHI Layla)
                        
                        
                           Gimimo vieta: Sari, Mazandaran (Mazandarano) provincija (Iranas)
                           Gimimo data: 1352 m. (pagal Irano Hidžros kalendorių), 1972 m. arba 1973 m. (pagal Grigaliaus kalendorių)
                           Lytis: moteris
                           Pareigos: Shahr-e Qods gubernatorė ir Miesto saugumo tarybos vadovė
                        
                        
                           Kaip Shahr-e Qods gubernatorė ir Miesto saugumo tarybos vadovė nuo 2019 m. rugsėjo mėn. iki 2021 m. lapkričio mėn., Leyla Vaseghi įsakė policijai ir kitoms ginkluotosioms pajėgoms 2019 m. lapkričio mėn. protestų metu panaudoti mirtinas priemones; dėl to žuvo ir buvo sužeisti neginkluoti protestuotojai ir kiti civiliai gyventojai. Kaip Shahr-e Qods gubernatorė ir Miesto saugumo tarybos vadovė Leyla Vaseghi yra atsakinga už šiurkščius žmogaus teisių pažeidimus Irane.
                        
                        
                           2021 4 12“